РЕГЛАМЕНТ (ЕО) № 297/2007 НА КОМИСИЯТА
от 20 март 2007 година
за определяне в каква степен могат да бъдат приети заявленията за лицензии за внос, подадени през март 2007 г., за някои продукти от сектора на яйцата и птичето месо в рамките на регламенти (ЕО) № 593/2004 и (ЕО) № 1251/96
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 593/2004 на Комисията от 30 март 2004 г. относно откриването и управлението на тарифни квоти в сектора на яйцата и яйчния албумин (1), и по-специално член 5, параграф 5 от него,
като взе предвид Регламент (ЕО) № 1251/96 на Комисията от 28 юни 1996 г. относно откриването и управлението на тарифни квоти в сектора на птичето месо (2) и по-специално член 5, параграф 5 от него,
като има предвид, че:
Подадените заявления за лицензии за внос за периода от 1 април до 30 юни 2007 г. са, за някои продукти, за количества, по-малки или равни на наличните количества, и следователно могат да бъдат удовлетворени изцяло, а за други продукти подадените заявления са за по-големи от наличните количества и следователно е необходимо да бъдат намалени с определен процент, за да се гарантира справедливо разпределение,
ПРИЕ НАСТОЯЩИЯ РЕГЛАМЕНТ:
Член 1
В степента, посочена в приложението към настоящия регламент, се дава ход на подадените заявления за лицензии за внос за периода от 1 април до 30 юни 2007 г. по силата на регламенти (ЕО) № 593/2004 и (ЕО) № 1251/96.
Член 2
Настоящият регламент влиза в сила на 21 март 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 март 2007 година.